Ing. **Ján Lunter** (\* 15. júl 1951, Telgárt) je slovenský podnikateľ, majiteľ rodinnej potravinárskej firmy a predseda Banskobystrického samosprávneho kraja (BBSK) po voľbách v novembri 2017, v ktorých porazil Mariana Kotlebu.

Životopis
---------

Po ukončení štúdia technickej kybernetiky na Elektrotechnickej fakulte SVŠT v Bratislave sa vrátil do Telgártu kde okrem iného pestoval seno. Po revolúcii 21. 6. 1990 založil sotfvérovo-hardvérovú firmu *Proces* (dobrovoľne vymazaná z Obchodného registra 20.11.1996 ) a 10.10.1991 potravinársku firmu *Alfa-Bio*. V roku 2016 firma vyprodukovala 160 ton tofu a 100 ton nátierok mesačne. Rodinný podnik viedol štvrťstoročie. Firma, ktorú vybudoval, zamestnáva 200 ľudí.

Kandidatúra na župana
---------------------

### Kandidatúra a predvolebné obdobie 2017

Svoju kandidatúru oznámil v januári a oficiálne potvrdil v apríli 2017.

Spolu s kandidátmi Martinom Klusom a Stanislavom Mičevom sa dohodli, že do konečných bojov proti súčasnému županovi Marianovi Kotlebovi zasiahne ten z nich, ktorý bude mať najväčšiu šancu. Rozhodnutie malo padnúť v septembri 2017. Lunter spoločné memorandum nepodpísal, odkazujúc na ústny sľub.

Koncom augusta 2017 Luntera nečakane podporila SMER-SD. Podpora strany vyjadrená Petrom Pellegrinim Luntera prekvapila. Aj keď sa o nej dozvedel z tlače prijal ju. Neskôr získal aj podporu strán MOST – HÍD, Progresívne Slovensko a Šanca. V decembri 2017 o podpore od SMERu-SD vyhlásil: 

> „Hneď pri ohlásení kampane som dal jasný signál, že ako nezávislý kandidát prijmem podporu akejkoľvek demokratickej strany. A Smer doteraz vnímam ako demokratickú politickú stranu. Rovnako ako bolo demokratickou stranou svojho času napríklad SDKÚ či KDH napriek všetkým hriechom, ktoré v politike v stranách vznikajú. Môj cieľ bol získať post župana a nie byť tým, kto sa má v tomto čase vyhraňovať k politickým stranám."
> 
> 

Prieskumu agentúry Focus z augusta 2017 indikoval, že by Lunter voľby vyhral. Rozdiel medzi ním a Kotlebom (ktorý v tom čase kandidatúru ešte neoznámil) bol menší než percento. Podľa prieskumu agentúry Focus z konca septembra Lunter viedol s 30,8% pričom Marian Kotleba získal druhé miesto s 22,2%. Lunter potom uviedol, že z kandidatúry definitívne neodstúpi. 3. októbra kandidát Martin Klus oznámil, že sa na základe prieskumov rozhodol vzdať svojej kandidatúry a podporiť kandidáta Luntera. 4. októbra sa v prospech Luntera vzdal Viliam Baňák a 6. októbra tiež Stanislav Mičev.

### Volebný výsledok

Vo voľbách získal 99 169 hlasov (48,53%) a bol zvolený za predsedu Banskobystrického kraja. Druhým v poradí bol Marian Kotleba, ktorý získal 47 502 hlasov (23,24%).

### Po zvolení

Ján Lunter po zvolení oznámil, že svojho syna Ondreja chce mať "pri sebe". Nevylúčil ani post podpredsedu kraja. Zožal tým kritiku. Bude tiež musieť nájsť podporu v krajskom zastupiteľstve. Vo svojom klube má len 5 poslancov, je možné, že sa pokúsi vyrokovať podporu SMERu-SD, ktorý má v zastupiteľstve väčšinu. Lunterov tím však ešte 21. novembra apeloval na Kotlebu, aby určil kde a kedy má prebehnúť odovzdanie úradu. Na tlačovej konferencii tím uviedol, že majú informácie, že "na Úrade BBSK sa v posledných týždňoch a dňoch horúčkovito tendruje, na poslednú chvíľu sa upravujú pracovné zmluvy a nehospodárne rozpredáva majetok Banskobystrickej regionálnej správy ciest".

Župan Banskobystrického samosprávneho kraja
-------------------------------------------

Svoj úrad Lunter prevzal od Mariana Kotlebu 4. decembra 2017 počas zasadania krajského zastupiteľstva v Rimavskej Sobote. Pred odovzdávaním úradu prístup novinárom opäť blokovala súkromná ochranka. Kotleba sa s novým županom stretol až tesne pred inauguráciou. Stretnutie mu prikazuje zákon. Lunter ohlásil finančný a personálny audit kraja. Medzi krajské priority zaradil "školstvo a v rámci neho duálne vzdelávanie, ako aj integrovanú dopravu či sociálnu ekonomiku". Chce venovať pozornosť južnej časti kraja, lobovať za dostavbu rýchlostnej cesty R2 a podporiť farmárov v kraji.

Referencie
----------

1. 1 2 3  SLIZ, Martin. Má byť banskobystrickým Kiskom. Výrobca známych nátierok prezradil, prečo ide proti kotlebovcom. *hnonline.sk* (Bratislava: MAFRA Slovakia), 2017-01-19. Dostupné online [cit. 2017-09-02]. ISSN 1336-1996.
2. 1 2 3 4   *Kto je Ján Lunter* [online]. Ján Lunter, 2017, [cit. 2017-09-02]. Dostupné online.
3. ↑  KERN, Miro. *Voľby vyhrala pravica, Smer prišiel o štyri kraje a Kotleba ako župan skončil* [online]. N Press, 2017-07-05, [cit. 2017-10-10]. Dostupné online.
4. 1 2   *Výpis z obchodného registra SR* [online]. www.orsr.sk, [cit. 2018-12-18]. Dostupné online.
5. 1 2  PATAJ, Roman. *V Banskej Bystrici chce byť županom Ján Lunter* [online]. Ringier Axel Springer Slovakia, 2017-04-03, [cit. 2017-09-02]. Dostupné online.
6. ↑  TASR. Pribúdajú kandidáti na župana Banskobystrického kraja. *sme.sk* (Bratislava: Petit Press), 2017-01-17. Dostupné online [cit. 2017-09-02]. ISSN 1335-4418.
7. ↑  PATAJ, Roman. *Kotleba buď prehrá, alebo bude za zbabelca* [online]. N Press, 2017-07-16, [cit. 2017-07-17]. Dostupné online.
8. 1 2 3  VRAŽDA, Daniel. *Kotleba chce byť znovu županom, ohlásil svoju kandidatúru* [online]. N Press, 2017-08-31, [cit. 2017-09-02]. Dostupné online.
9. ↑   *Luntera podpora Smeru-SD na šéfa kraja prekvapila, Mičev ide ďalej* [online]. TASR, 2017-08-24, [cit. 2017-09-02]. Dostupné online.
10. ↑  ČIKOVSKÝ, Konštantín. Ján Lunter: Starostovia mi hovoria, že Bratislava o nás nemá skutočný záujem. *dennikn.sk* (Bratislava: N Press), 2017-12-20. Dostupné online [cit. 2017-12-23]. ISSN 1339-844X.
11. ↑  MIKUŠOVIČ, Dušan. *Prieskum: Bystrickým županom by sa stal Lunter, tesne by porazil aj Kotlebu* [online]. N Press, 2017-08-22, [cit. 2017-09-02]. Dostupné online.
12. ↑  VRAŽDA, Daniel. *Prieskum: Lunter vedie vysoko nad Kotlebom, definitívne hovorí, že už neodstúpi* [online]. N Press, 2017-09-28, [cit. 2017-10-04]. Dostupné online.
13. ↑  VRAŽDA, Daniel. *Klus sa vzdáva a podporí Luntera, ostatní kandidáti nechcú zverejniť svoje prieskumy* [online]. N Press, 2017-10-03, [cit. 2017-10-04]. Dostupné online.
14. ↑  MIKUŠOVIČ, Dušan; VRAŽDA, Daniel. *Mičev potvrdil, že sa vzdáva kandidatúry: Podporím Jána Luntera* [online]. N Press, 2017-10-06, [cit. 2017-10-08]. Dostupné online.
15. ↑   *POČET A PODIEL PLATNÝCH HLASOV ODOVZDANÝCH PRE KANDIDÁTOV NA PREDSEDOV PODĽA ÚZEMNÉHO ČLENENIA: Kandidáti za Banskobystrický kraj* [online]. Štatistický úrad SR, rev. 2017-11-06, [cit. 2017-11-10]. Dostupné online. Archivované 2019-05-29 z originálu.
16. ↑  VRAŽDA, Daniel. *Lunterova idyla sa končí, so Smerom ho čaká debata o obsadzovaní postov v župe* [online]. Štatistický úrad SR, 2017-11-09, [cit. 2017-11-10]. Dostupné online.
17. ↑  TASR. Lunterova výzva Kotlebovi: Oznám už, kedy odovzdáš úrad. *teraz.sk* (Bratislava: TASR), 2017-11-21. Dostupné online [cit. 2017-12-04].
18. 1 2  VRAŽDA, Daniel. Kotlebovej desivej ochranke sa postavil aj Lunter, Banskobystrický kraj má nového župana. *dennikn.sk* (Bratislava: N Press), 2017-12-04. Dostupné online [cit. 2017-12-04]. ISSN 1339-844X.
19. 1 2 3  TASR. Ján Lunter v kraji začne auditmi a rozhovormi so zamestnancami úradu. *teraz.sk* (Bratislava: TASR), 2017-12-04. Dostupné online [cit. 2017-12-04].

| * z
* d
* u
Predsedovia Banskobystrického samosprávneho kraja |
| --- |
| 
* Milan Marčok (2001 – 2005)
* Milan Murgaš (2005 – 2009)
* Vladimír Maňka (2009 – 2013)
* Marian Kotleba (2013 – 2017)
* Ján Lunter (2017 – 2022)
* Ondrej Lunter (2022 – súčasnosť)

 |

Externé odkazy
--------------

* Kandidátska stránka do krajských volieb 2017